Grădina senzorială, locul unde te simți în vacanță fără să pleci din oraș: "E de-a dreptul relaxant".
În grădină sunt 11 zone senzoriale unde poți merge. Pentru o oră în grădină donezi 50 de lei. Banii ajung în contul unei asociații ce sprijiă femeile și minorii abuzați.
Ești la job, dar ai vrea să fii pe plajă? Să știi că orice vacanță din lume e posibilă, fără să mergi prea departe.Roxana, un psihoterapeut din Craiova, împreună cu alte două colege, ți-au pregătit o "Grădină senzorială", care te ajută să te relaxezi. În această grădină ai decoruri gândite să-ți trezească sezații unice.Bianca este kinetoterapeut. Lucrează cam 10 ore, zilnic, într-o clinică medicală. Când are câteva clipe libere, vine aici. Aerul curat din grădină o ajută să se relaxeze."După o săptămână lungă de lucru, să îmi găsesc cinci minute, o jumătate de oră să vin aici, e de-a dreptul relaxant. (…)Pot veni aici și să fiu, în același timp, și la munte și la mare", afirmă Bianca, clientă.Oana a încercat și ea senzațiile din grădina terapeutică. Este specialist în marketing și petrece 8 ore pe zi, într-un birou."O stare de stres și de panică se simte pretutindeni. Este destul de apăsător să te gândești că te-ai putea îmbolnăvi. Trebuie să te protejezi mereu, să respecți normele de igienă. Așa că, o astfel de grădină chiar te ajută să te mai destinzi un pic, să te relaxezi", este de părere Oana, clientă. "În toată perioada aceasta a pandemiei, foarte multă lume acuză simptome de anxietate, chiar și de depresie.(…) Și atunci am zis că un spațiu în care lumea să poată să-și lase grijile, problemele și să-și descătușeze simțurile.(…) Așa a venit ideea acestei grădini", explică Roxana Enache, psihoterapeut.